ভাইসাহেব, (মুক্তাঙ্গনকে করজোড়ে মিনতি করছি তারা যেন আমার স্টাইলখান ঠিক রাখে, কারণ অতপর এতে গল্প বিনির্মাণের এক ছায়া আছে) আমি ঠিক টাহর করবার পারছি না, আপনি আসলে কোন্ পক্ষ! নোবেল-পক্ষ নাকি ওবামা-পক্ষ। বিয়া, বিশেষত টাউনের কমিউনিটি  সেন্টারগুলাতে কিছু খাদক থাহেন তাদেরকে ঠিক বর-পক্ষ নাহি কইন্যা-পক্ষ বোঝা মুশকিল । মেজবান, কুলখানি, শ্রাদ্ধ, খতনাকরণ, আকিকা এইসবে পক্ষের সমান-সমান ধারার প্রশ্নখান দরকার অয় না। কিন্তু বিয়ার বেলায় জিনিসটা বড় গণ্ডুগোল বাধে। এই অধম আপনারে বিহ্বল-পক্ষ বইলা সাব্যস্ত করলাম। প্রথম কতা অইলো ওবামা নিজে বলছেন, তাইনে নিজে ত শান্তির জন্য তেমন কিছুই করেন নাইক্কা, তাইলে তারে নিয়া এই কামখান কেন্ করা হইলো। আর নোবেল কমিটির কতা চিন্তা কইরা আপনে হয়ত ভাবচেন, ইশরে, এই ভুল কামডা তারা কেন করল?!  এইবার আমার কম জাননের জরিমানা দিই এবং  প্রকাশ করি যে, নোবেল প্রাইজের পলিটিক্স কোন্ জমানায় না-আছিল? আর জনাব ওবামা যতই কালামানুষ হউক আর গরীব-জনতার প্রতি খানিক নরমের অভিনয় করুক, ওবামার দখল-করোইন্যে রাজনীতি বাদ দিলে, আমেরিকানদের স্বার্থ না-দেখলে উনি ত ধুলার মতন মিশ্যা যাবেন।  কাজেই আমি মনে করি, এইসব নিয়া হা-হুতাশ করণের কিছু নাই।  অতপর আমরা আরও অপেক্ষা করি, নোবেল কমিটি কিংবা জনাব ওবামা, অথবা ওবামা-নোবেল কমিটি যুগপত আর কত খেইল দেকায়!